
URBROJ: 2117/04-26-02
Ston, 27. listopada 2026. godine

Na temelju članka 132. Zakona o komunalnom gospodarstvu (NN 68/18, 110/18, 32/20 i 145/24), te članka 84. stavak 3. Zakona o državnoj izmjeri i katastru nekretnina (NN 112/18, 39/22 i 152/24) objavljuje se

OBAVIJEST

	Ovom obavijesti obavještavamo o započinjanju postupka evidentiranja komunalne infrastrukture JAVNE ZELENE POVRŠINE Igralište Brijesta u naselju BRIJESTA u k.o. BRIJESTA u katastarski operat i zemljišnu knjigu.

	Evidentiranje predmetne komunalne infrastrukture će se izvršiti sukladno članku 132. Zakona o komunalnom gospodarstvu (NN 68/18, 110/18, 32/20 i 145/24), temeljem kojeg se komunalna infrastruktura evidentira u katastru i upisuje u zemljišnu knjigu kao - javno dobro u općoj uporabi u vlasništvu  odnosno suvlasništvu jedinice lokalne samouprave Općina Ston.

	Geodetski elaborat za evidentiranje izvedenog stanja komunalne infrastrukture JAVNE ZELENE POVRŠINE Igralište Brijesta izradit će tvrtka GAPP, d.o.o. za poslovne usluge, OPUZEN, SMOKOVO 9.

U okviru izrade geodetskog elaborata osobe upisane u katastarski operat katastra zemljišta, osobe upisane u zemljišnu knjigu, kartone zemljišta, pologe isprava i druge osobe koje imaju pravni interes za predmetne i susjedne katastarske čestice pozvati će se na obilježavanje granica katastarskih čestica pojedinačnim pozivima.

